Kardigano įlanka

Kardigano įlanka (, ) – didelė Airijos jūros įlanka, įsiterpianti į Didžiosios Britanijos salos (vakarų Velso) krantus. Šiaurinį kraštą žymi Bardsio sala, pietinį – Strambl Hydo pusiasalis. Žiočių plotis – 100 km, didžiausias gylis – 40 m. Krantai uolėti, vingiuoti, suskaidyti upių, tekančių iš Kambro kalnų (Glaslinas, Teifis, Reidolas, Difis, Eronas, Maudachas). Šiaurėje susidariusi Tremadogo įlankėlė.

Potvyniai keičiasi kas pusę paros, jų aukštis 5–7 m.

Prie Kardigano įlankos įsikūrę miestai: Portmadogas, Barmutas, Tivinas, Aberistvitas, Fišgardas.

 Šaltiniai 

Kategorija:Velso geografija
Kategorija:Atlanto vandenyno įlankos
Kategorija:Europos įlankos